เทศบาลตำบลสิ

เทศบาลตำบลสิ เป็นองค์กรปกครองส่วนท้องถิ่นประเภทเทศบาลตำบล ขนาดเล็ก อยู่ในเขตพื้นที่อำเภอขุนหาญ จังหวัดศรีสะเกษ สำนักงานตั้งอยู่ที่หมู่ที่ 7 ตำบลสิ อำเภอขุนหาญ จังหวัดศรีสะเกษ เขตเทศบาลตั้งอยู่ในบริเวณตอนล่างของจังหวัดศรีสะเกษใกล้ชายแดนประเทศไทยกับประเทศกัมพูชา ห่างจากตัวจังหวัดไปทางทิศใต้ประมาณ 62 กิโลเมตร และอยู่ห่างจากตัวอำเภอขุนหาญไปทางทิศตะวันออกประมาณ 2 กิโลเมตร 

**อาณาเขต**
ครอบคลุมพื้นที่ 5 หมู่บ้านของตำบลสิ อำเภอขุนหาญ โดยมีอาณาเขตติดต่อกับตำบลอื่นๆ ของอำเภอขุนหาญ ดังนี้- ทิศเหนือ ติดต่อกับตำบลโพธิ์วงศ์ 	อำเภอขุนหาญ- ทิศใต้ ติดต่อกับตำบลบักดอง	อำเภอขุนหาญ- ทิศตะวันออก ติดต่อกับตำบลพราน	อำเภอขุนหาญ- ทิศตะวันตก ติดต่อกับเทศบาลตำบลขุนหาญ	อำเภอขุนหาญ

**ประวัติ**
เทศบาลตำบลสิ เดิมมีฐานะเป็นสภาตำบลสิ แล้วได้รับการยกฐานะขึ้นเป็นองค์การบริหารส่วนตำบลสิ ใน พ.ศ. 2539 ต่อมาได้รับการยกฐานะจากองค์การบริหารส่วนตำบลเป็นเทศบาลตำบล ในปี พ.ศ. 2551 

**โครงสร้างการบริหารและปฏิบัติราชการ**
 ฝ่ายบริหาร ได้แก่ คณะเทศมนตรี ประกอบด้วยนายกเทศมนตรี 1 คน (นายสุพรรณ นามวัน), รองนายกเทศมนตรี 2 คน, ที่ปรึกษานายกเทศมนตรี 1 คน และเลขานุการนายกเทศมนตรี 1 คน - ฝ่ายนิติบัญญัติ (ควบคุมฝ่ายบริหาร) ได้แก่ สภาเทศบาล และควบคุมฝ่ายบริหาร ประกอบด้วยสมาชิกสภาเทศบาลที่มาจากการเลือกตั้งจำนวน 12 คน ดำรงตำแหน่งคราวละ 4 ปี มีประธานสภา 1 คน (ปัจจุบันคือนายสมยศ สินศิริ), รองประธานสภา 1 คน (ปัจจุบันคือนายคำทูน สัญญา)- การปฏิบัติราชการ มีปลัดเทศบาล เป็นผู้บังคับบัญชาพนักงานเทศบาลและพนักงานจ้างเทศบาล มีหน้าที่และความรับผิดชอบในการควบคุมดูแลราชการประจำของเทศบาลให้เป็นไปตามนโยบาย ประกอบด้วยส่วนการบริหารคือ สำนักงานปลัดเทศบาล กองการศึกษา กองคลัง และกองช่าง 
นอกจากนั้น ปลัดเทศบาลยังปฏิบัติหน้าที่เป็นเลขานุการสภาเทศบาลตำบลด้วย 

**ตราสัญลักษณ์**
ภายในรูปวงกลมดวงตรามีภาพท้องฟ้า ดอกบัวและหนองน้ำ
ท้องฟ้า หมายถึง แสงสว่างสดใสในการดำรงชีวิตของชาวตำบลสิ
ดอกบัว หมายถึง ความสุข ความสำเร็จในการพัฒนาท้องถิ่น
หนองน้ำ หมายถึง ความอุดมสมบูรณ์ของทรัพยากรธรรมชาติ

**ข้อมูลทั่วไป**

**สภาพภูมิประเทศ**
สภาพภูมิประเทศโดยทั่วไปของเทศบาลตำบลสิ เป็นที่ราบลุ่ม สภาพดินเหมาะกับการเพาะปลูกโดยมีการทำนาปี นาปรัง แต่ขาดแหล่งน้ำเพื่อการเกษตร ลำห้วย หนอง คลองธรรมชาติที่มีอยู่เดิมจะแห้งในหน้าแล้ง ทำให้ผลผลิตทางการเกษตรต่อไร่อยู่ในเกณฑ์ที่ต่ำ 

**ประชากรและกลุ่มชาติพันธุ์**
ในเขตเทศบาลประกอบด้วยประชากร จำนวนทั้งสิ้น 2,622 คน จำแนกเป็นเพศชาย 1,340 คน เพศหญิง 1,282 คน มีครัวเรือนทั้งสิ้น 678 ครัวเรือน  กลุ่มชาติพันธุ์หลักในเขตเทศบาลได้แก่ชาวเขมรซึ่งพูดภาษาเขมรสูงหรือขแมร์เลอ ถือเป็นกลุ่มประชากรที่มีสัดส่วนมากที่สุด รองลงไปคือกลุ่มชาติพันธุ์ชาวกูย (หรือกวยหรือส่วย) ซึ่งพูดภาษากูย และชาวลาวซึ่งพูดภาษาลาว ทั้งนี้ชาวลาวส่วนหนึ่งเป็นกลุ่มที่มีบรรพบุรุษมาจากเวียงจันทน์ ประเทศลาว แล้วได้อพยพเข้ามาตั้งรกรากในพื้นที่ตำบลสิตั้งแต่ระหว่าง พ.ศ. 2369-พ.ศ. 2371 ตรงกับสมัยกรุงรัตนโกสินทร์ตอนต้น ในรัชสมัยพระบาทสมเด็จพระนั่งเกล้าเจ้าอยู่หัว

**เขตการปกครอง**
ภายในพื้นที่เทศบาลจำแนกเป็น 5 ชุมชน ได้แก่- หมู่ที่ 2 	บ้านกระทิง	- หมู่ที่ 4	บ้านโนนสว่าง	- หมู่ที่ 7	บ้านห้วย 	- หมู่ที่ 10	บ้านใหม่พัฒนา	- หมู่ที่ 11	บ้านโนนศรีทอง 

**โครงสร้างสังคม**

**การศึกษา**
 โรงเรียนประถมศึกษา 	2	แห่ง- โรงเรียนอาชีวศึกษา 	1	แห่ง (วิทยาลัยการอาชีพขุนหาญ)- ที่อ่านหนังสือพิมพ์ประจำหมู่บ้าน/ห้องสมุดประชาชน	5	แห่ง- หอกระจายข่าว 	6	แห่ง โบสถ์ทรงจัตุรมุข วัดบ้านกระทิง

**สถาบันและองค์การทางศาสนา**
 วัด / สำนักสงฆ์	2	แห่ง

**การสาธารณสุข**
อัตราการมีและใช้สุขาราดน้ำ 	ร้อยละ	100

**โครงสร้างทางเศรษฐกิจ**

**อาชีพ**
ประชากรส่วนใหญ่ในพื้นที่เขตตำบลสิ ทำนาเป็นอาชีพหลัก นอกฤดูกาลทำนามีการปลูกพืชสวนครัวชนิดต่างๆ ได้แก่ ผักชีฝรั่ง ผักคื่นฉ่าย ผักชี พริก และอื่นๆ สัตว์เลี้ยงส่วนใหญ่เป็นไก่พื้นเมือง วัว ควาย และสุกร เลี้ยงไว้เพื่อบริโภคและจำหน่าย เป็นการเพิ่มรายได้ให้แก่ครอบครัว นอกจากนี้ มีการย้ายถิ่นฐานเข้าไปประกอบอาชีพในต่างจังหวัด การรับจ้างทั่วไปและรับราชการ

**หน่วยธุรกิจในเขตเทศบาล**
 สถานีบริการน้ำมันเชื้อเพลิง 1	แห่ง - โรงสีข้าว 5	แห่ง - ร้านขายของชำ 	29	แห่ง - โรงแรม	1	แห่ง - อู่ซ่อมรถ	5	แห่ง 

**โครงสร้างพื้นฐานและสาธารณูปโภค**

**การคมนาคมและขนส่ง**
เส้นทางหลัก คือการคมนาคมทางรถยนต์ ตามทางหลวงแผ่นดินหมายเลข 2111 (พยุห์-ไพรบึง-ขุนหาญ) เส้นทางดังกล่าวนี้เชื่อมระหว่างตัวจังหวัดศรีสะเกษกับเขตเทศบาลตำบลสิ โดยจากตัวจังหวัดศรีสะเกษ มาตามทางหลวงแผ่นดินหมายเลข 221 (ศรีสะเกษ-เขาพระวิหาร) ถึงอำเภอพยุห์ เป็นระยะทางประมาณ 21 กิโลเมตร แล้วเลี้ยวขวาที่สี่แยกพยุห์ เข้าสู่ทางหลวงแผ่นดินหมายเลข 2111 เพื่อมายังอำเภอขุนหาญ และเทศบาลตำบลสิ โดยจากสี่แยกดังกล่าวผ่านอำเภอไพรบึงและเขตเทศบาลตำบลไพรบึงจนถึงเขตเทศบาลตำบลสิ เป็นระยะทางประมาณ 41 กิโลเมตร รวมระยะทางจากตัวจังหวัดศรีสะเกษถึงเทศบาลตำบลสิประมาณ 62 กิโลเมตร

**ระบบโทรคมนาคมและการสื่อสาร**
 ตู้โทรศัพท์สาธารณะ 2 แห่ง- ตู้ไปรษณีย์ 2 ตู้

**พลังงานไฟฟ้า**
ได้รับบริการจากสำนักงานการไฟฟ้าส่วนภูมิภาค อำเภอขุนหาญ ประชาชนในเขตเทศบาลส่วนใหญ่มีการใช้ไฟฟ้าในการให้แสงสว่างและหุงต้ม ประมาณร้อยละ 99 และบางส่วนยังต้องการขยายไฟฟ้าให้ทั่วถึง

**แหล่งน้ำธรรมชาติ**
 ลำห้วยขนาดเล็ก ไหลผ่าน 2 สาย ได้แก่ ลำห้วยทาและลำห้วยจันทร์- บึง , หนอง 8 แห่ง ได้แก่ 
# หนองตาปึ้ด 	
# หนองแสงใต้
# หนองไผ่ 	
# หนองตาจันทร์
# หนองแสงเหนือ	
# หนองกุดแคน
# หนองบก
# หนองผำ

**แหล่งน้ำที่สร้างขึ้น**
 ฝาย 	9	แห่ง- บ่อน้ำตื้น (บ่อดิน) 	7	แห่ง- บ่อโยก	3	แห่ง- บ่อบาดาล 	6	แห่ง- ประปา	4	แห่ง

**สถานที่น่าสนใจ**
 พระอุโบสถ ทรงจัตุรมุข วัดบ้านกระทิง

**อ้างอิง**
 เทศบาลตำบลสิ.รายงานสรุป ประจำปีงบประมาณ 2553.จัดทำโดยเทศบาลตำบลสิ

**แหล่งข้อมูลอื่น**
  เว็บไซต์เทศบาลตำบลสิ-  เว็บไซต์จังหวัดศรีสะเกษ date=2006-01-06 - โรงเรียนบ้านโพธิ์กระสังข์
สิ
หมวดหมู่:อำเภอขุนหาญ